《题了堂上人鍊雪轩》
元代·张渥

雪消成水固非异，煮水作雪真为奇。吾师悟此煎茶法，掬泉敲火须临时。

手抟清风弄明月，幻作一同滋味别。试看椀面乳浮花，浊恼消除置冰铁。

君不见达磨面壁雪山中，至今直指传宗风。又不见玉川先生洛城里，军将扣门日高起。

何似松风堂上人，不谭九转丹有神。漱琼咽玉诗清新，盐我肥水华津津。

作者简介：淮南人，字叔厚，号贞期生。博学明经。累举落第，遂放意为诗章。工画，善白描人物，虽时贵亦罕能得之。